Zumpango (belediye)

**Zumpango** es uno delos 7 belediyes de la Rejion Zumpango topado en el Estado de Meksiko, en la Repuvlika Meksikana. La povlasion del beleyide es de 159,647 moradores, en el anyo 2010. Es uno delos primeros beleyides del paiz, fue fundado ofisialmente en 1861.

## Etimolojia
**Tzompanco**, en lingua orijinaria signifika *Lugar de fila de kranios*, el orijen del biervo en lingua nahuatl es **tzompan**tli (fila de kranios), i -**co** (lugar), deriva de una aglutinasion de palavras; el biervo en kastilyano kedo komo *Zumpango*. El nombre del belediye koresponde al afinkamiento prekolombino de Tzompanco, ke endeluego paso a yamarse Zumpango.

## Istoria
Los aztekos zon una de las emportantes sivilizasione ke afinkaron en Zumpango, la seramika azteka  se topa solamente en la zona de Xaltocán i menos abundante, vezinanzas del sharfo altepetl o kazal de Zumpango. Los afinkamientos koresponden a los tiempos del splendor de Tenochtitlán kon una grande akavidamiento a Tatelolco por las aguas de lago de Texcoco; Zumpango hue uno de los sitios aztekos mas al norte de Vaye de Meksiko, i la kavida a la Teotlalpan, ayi ande akabava el lago de Zumpango.

## Jeografia
Zumpango topa al norte del estado, konta kon una superfisie de 223.95 km² de territorio. La kavesera o kapital es Zumpango de Ocampo i se topa al nord kon el belediye de Tequixquiac, al sud kon Nextlalpan i Tecámac, al sudoeste kon Jaltenco, al este kon Huehuetoca, Coyotepec i Teoloyuca i al oeste kon el estado de Hidalgo. 

El Grande Kamal de Desague dela Sivdad de Meksiko es el rio de mayor tamanyo ke kruza de sud a norte, azia el belediye de Tequixquiac; el rio de las Avenidad de Pachuca es otruna korriente de agua ke atravisa de oryente a oksidente, azta enjuntar kon las aguas del Grande Kanal de Desague.

### Klima
En el belediye de Zumpango, ay un kima templado sub-humido bastante agradavle a pesar de ser un lugar seko ande muchiguan los kaktos. El mayor kalor es en los mezes de Mayo azta Agosto, en invierno kaji no ay luvias, anke la temperatura abasha azta 5 grados arriva de zero.


Dosya:Lago de Zumpango (3).JPG|*Lago de Zumpango*
Dosya:Amanecer en Zumpango de Ocampo.JPG|*San Bartolo*
File:Douglas DC-6A Liftmaster, Mexico - Air Force JP6377288.jpg|*Santa Lucía*


## Governo i administrasion

La kavesera o kapitala del belediye es la lokalidad de Zumpango de Ocampo, lugar ande governa la otoridad mas emportante del belediye ke es apresentada por el Ajuntamiento de Zumpango, estruktura de governo lokal elejido por votasiones kada tres anyadas i emiten los sivdadanos mayores de 18 anyos de edad.

## Ekonomia

### Komersio
Es endemas una zona kon munchos sentros komersiales o malls i lonjas departamentales de grande lusho sovre Av. Zumpango-Los Reyes, Towncenter, Plaza Zumpango, siendo sus prinsipalas kalejas; ansina komo el komersio del tradisionalo *[[tianguis]]*, de orijin mesoamerikano.

## Demografia
### Lokalidades

## Edukasion
El governo del belediye prokura ke aiga eskolas de todos los nivelos de edukasion, siendo la eskola primaria Tierra y Libertad ke ha destakado en los eksámenes de nivelasión akadémica.  Endemas ay edukasion privada, munchas eskolas son parte del sistema.

La maksima kaza de estudios, es la Universidad Autonoma del Estado de Meksiko, ande ay un Campus en el belediye; numerosas karrieras se matrikulan los mansevos para meldar i embezar disiplimas komo el direto, la sosiolojia, la enfermeria i la injenyeria industriala.

## Akodros
Zumpango tiene akodros kon sivdades ermanas:

*  Tultitlán, Meksiko

## Ver endemas
* Estado de Meksiko

## Referensias


## Atamientos eksternos

Kateggoría:Vikipedya:Artikolos kon grafia ladina
Katēggoría:Zumpango
Kateggoría:Belediyes del estado de Meksiko